32. ΑΝΑΓΚ. ΝΟΜΟΣ υπ’ αριθ. 1011 της 25/26 Φεβρ. 1946 (ΦΕΚ Α΄ 68) Περί αναπληρωματικών μελών του Διοικ. Δικαστηρίου Ν. επιτάξεων Νόμ. 4442/1929. Άρθρον μόνον.-1.Των τακτικών μελών του Διοικητικού Δικαστηρίου Ναυτικών Επιτάξεων, περί ου το άρθρ. 215 και 216 του Νόμ. 4442 της 20 Αυγ. /8 Σεπτ. 1929 ως ισχύει, ορίζονται δι’ έκαστον μέλος δύο αναπληρωματικοί, ομοιόβαθμοι των τακτικών μελών, καλούμενοι κατά σειράν διορισμού των προς αναπλήρωσιν του κωλυομένου τακτικού μέλους. 2.Του επιτρόπου του Κράτους παρά τω ως άνω Δικαστηρίω ορίζεται δεύτερος αναπληρωματικός ο παρά τω Υπουργείω Εμπορικής Ναυτιλίας υπηρετών Πάρεδρος του Νομικού Συμβουλίου του Κράτους, ελλείψει δε τούτου έτερος πάρεδρος προτεινόμενος υπό του ως άνω Συμβουλίου. 3.Αναπληρωτής του Γραμματέως του ως άνω Δικαστηρίου ορίζεται είς κατώτερος Λιμενικός Αξιωματικός. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 